कुशल भुर्तेल

कुशल भुर्तेल (जन्म: २०५३ माघ ९) एक नेपाली क्रिकेट खेलाडी हुन्। उनले १७ अप्रिल २०२१ मा नेदरल्यान्ड विरुद्ध टी-२० अन्तर्राष्ट्रियमा र ७ सेप्टेम्बर २०२१ मा पपुवा न्युगिनी विरुद्ध एकदिवसीय अन्तर्राष्ट्रियमा पहिलो खेल खेलेका  थिए।

नोभेम्बर २०१९ मा, उनलाई बङ्गलादेशमा सन् २०१९ एसीसी इमर्जिङ टिम्स एसिया कपको लागि नेपाली टोलीमा समावेश गरिएको थियो। उनले १४ नोभेम्बर २०१९ मा इमर्जिङ टिम्स कपमा भारतविरुद्ध नेपालको लागि क वर्गको खेलाडीको रूपमा डेब्यु गरेका थिए। क वर्गको खेलाडीको रूपमा पहिलो खेल खेल्नु अगाडि उनी सन् २०१६ को यु–१९ विश्वकपका लागि नेपाली टोलीमा समावेश भएका थिए। उनी सन् २०१९ को दक्षिण एसियाली खेलकुद (साग)मा पुरुष क्रिकेट प्रतियोगिताका लागि नेपाली टोलीमा पनि थिए। तेस्रो स्थानका लागि भएको प्लेअफ खेलमा माल्दिभ्सलाई पाँच विकेटले पराजित गर्दै नेपालले कास्य पदक जितेको थियो।  उनी सन् २०२०–२१ को त्रिकोणात्मक शृङ्खलाका लागि नेपालको ट्वान्टी–२० अन्तर्राष्ट्रिय टोलीमा थिए। पूर्वकप्तान पारस खड्काको चोटका कारण उनले खेलमा ओपनिङ गर्ने मौका पाएका थिए। त्यसयता उनी नेपालका लागि एक प्रमुख खेलाडी हुन्। उनले सन् २०२१ अप्रिल १७ मा नेदरल्यान्ड विरुद्ध टी–२० अन्तर्राष्ट्रिय क्रिकेटमा डेब्यु गरेका थिए। नेपालले नेदरल्यान्डलाई ९ विकेटले हराएको थियो भने, भुर्तेलले सर्वाधिक ६२ रन बनाएका थिए।  उनले खेलेका पाँच खेलमा ६९.५० को औसतमा २७८ रन बनाएपछि उनी म्यान अफ द सिरिज घोषित भएका थिए।  मे २०२१ मा, त्रिकोणात्मक शृङ्खलामा उनको प्रदर्शनपछि, भुर्तेल आइसीसीको पुरुष खेलाडीको पुरस्कारको लागि मनोनित भएका थिए।

अगस्ट २०२१ मा, भुर्तेललाई ओमानमा पपुवा न्युगिनी विरुद्धको शृङ्खलाको लागि नेपालको एक दिवसीय अन्तर्राष्ट्रिय (ओडीआई) टोलीमा र ओमानमा पनि २०१९-२०२३ आइसिसी क्रिकेट विश्वकप लिग २ प्रतियोगिताको छैटौँ चरणका लागि उनीहरूको टोलीमा पनि परेका थिए। उनले ७ सेप्टेम्बर २०२१ मा पपुवा न्युगिनी विरुद्ध नेपालको लागि एकदिवसीय क्रिकेटमा डेब्यु गरेका थिए।

फेब्रुअरी २०२२ मा, उनलाई ओमानमा २०२२ आइसिसी पुरुष टी-२० विश्वकप ग्लोबल क्वालिफायर ए प्रतियोगिताको लागि नेपालको टी-२० आई टोलीमा समावेश गरिएको थियो। नेपालको दोस्रो खेलमा, फिलिपिन्स विरुद्ध, भुर्तेलले टी-२० खेलमा आफ्नो पहिलो शतक बनाएका थिए।

 सन्दर्भ सामग्रीहरू 

 बाह्य कडीहरू 



श्रेणी:नेपाली क्रिकेट खेलाडीहरू
श्रेणी:नेपालका एकदिवसीय अन्तर्राष्ट्रिय क्रिकेट खेलाडीहरू
श्रेणी:नेपालका ट्वान्टी ट्वान्टी अन्तर्राष्ट्रिय क्रिकेट खेलाडीहरू
श्रेणी:बुटवलका मानिसहरू
श्रेणी:रुपन्देही जिल्लाका मानिसहरू